**TOČKOVNIK**

Za vsak odgovor, ki si ga obkrožil, dobiš določeno število točk. Spodnja tabela ti bo pokazala, katere točke si dobil. Seštej svoje točke in preveri, ali si vraževeren.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **vprašanje** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** |
| **A** | 1 | 2 | 3 | 1 | 3 | 1 | 2 | 3 | 1 | 3 | 3 | 1 | 1 | 3 | 1 | 3 | 2 | 3 |
| **B** | 2 | 1 | 2 | 3 | 2 | 2 | 3 | 1 | 2 | 1 | 2 | 3 | 2 | 1 | 3 | 2 | 3 | 2 |
| **C** | 3 | 3 | 1 | 2 | 1 | 3 | 1 | 2 | 3 | 2 | 1 | 3 | 3 | 3 | 2 | 1 | 1 | 1 |

Sem vraževeren?

* + - * od 18 do 25 točk

Vidi se, da v svojem življenju ne daš veliko na prazne vraže, torej na horoskope in prinašalce sreče. Zavedaš se, da moraš sam poskrbeti za srečo v svojem življenju (»vsak je svoje sreče sam kovač«) in se pri tem ne zanašati na to, kaj pravijo karte ali pa kateri dan je na koledarju. Zato pogumno, »usodo« nosiš v svojih rokah. Od tebe je odvisno v koga in kaj boš v življenju verjel in zaupal: bodo to »zlata teleta«, ali pa Bog, ki daje življenje?

* + - * od 26 do 39 točk

Ta rezultat kaže, da nisi popolnoma prepričan, ali bi verjel raznim vraževerjem. Morda misliš, da ti lahko nek predmet (obesek, kovanec, ipd.) prinese srečo, če imaš pri sebi, a temu vedno ne zaupaš. Opiraš se na lastne zmožnosti in razum, a te včasih premami kakšen horoskop ali podobna reč. Bodi bolj buden in pozoren na vse pasti, ki ti jih nastavlja današnja družba, da se ne ujameš v zanke miselnosti tega sveta. Odvračaj se od tega, kar ni Bog, drži pa se vsega, kar nam je razodeto po Svetem pismu.

* + - * od 40 do 54 točk

Zgleda, da je tvoje življenje in tvoj vsakdan močno prežet z vsemi mogočimi vraževerstvi. Ne zdržiš brez horoskopa, v denarnici ali nekje ob sebi najbrž nosiš kakšen predmet (obesek, sliko, kovanec,ipd.), ki naj bi ti prinašal srečo. Prej verjameš napovedim, ki jih prebereš v horoskopih, kakor da bi zaupal ljubem okoli sebe. Vse stvari imajo zate nek poseben pomen, vsaka stvar, ki se zgodi, nosi neko sporočilo. Skrajni čas je, da resno premisliš, komu v življenju verjameš in komu zaupaš: bližnjim, učiteljem, staršem, katehetu, animatorju, ali pa kartam, horoskopu, fantazijskim sanjam, idr.? Če želiš slediti resnici, potem se okleni svojega srca in tega, kar ti govori. Oddalji se od malikov, ki niso Bog, in se prepusti vodenju Svetega Duha, in išči Resnico ob branju Svetega pisma.